text: Lisbeth og Pusle bor i ghetto: Forsikringsselskabet ville ikke forsikre os
  15 december 2014 kl. 15.10
  Har alle ret til en forsikring af deres ejendele? Det spørgsmål er blevet aktuelt efter at en række borgere fra boligområdet Skovparken i Kolding har oplevet at et forsikringsselskab har sagt nej til at forsikre dem - med den begrundelse at de bor i belastet boligkvarter.
  
  Forsikringsselskabet IF vil ikke forsikre flere beboere i Skovparken i Kolding, fordi de netop har adresse i denne bydel.
  - De sagde, at der var nogen steder, som de helst ikke dækkede og Skovparken var et af de steder, siger Pusle Callan, der har boet tre år i Skovparken, til TV SYD.
  Samme oplevelse har Lisbeth Duelund haft. Hun bor også i Skovparken og kan ikke få en forsikring hos IF.
  - De var meget imødekomne til at starte med lige indtil de fandt ud af hvor jeg boede hende så fik jeg at vide at de ikke lavede i det her område, siger Lisbeth Duelund.
  Hør i videoen, hvilken begrundelse Lisbeth Duelund fik, da hun afslag på en forsikring.
  Skovparken er ét ud af 51 belastede boligområder som er på regerings ghettoliste.
  - Jeg har boet her i Skovparken i tre år, og der er ikke sket noget. Det er bare fordomme, siger Pusle Callan.
  Hør IF´s forklaring til Pusle Callan i videoen her.
  Det er en kendt sag at forsikringsselskaberne tager forskellige priser for en forsikring, som afhænger af hvor man bor.
  Men Lisbeth Duelund mener ikke, at det er i orden, at forsikringsselskaber siger nej til at forsikre folk i bestemte boligområder. 
  - Jeg synes, det er bekymrende, jeg bliver også bange for, om områder som Skovparken kan få forsikringer, siger Lisbeth Duelund.
  Lisbeth Duelund og Pusla Callan fik uden problemer tegnet forsirking i andre selskaber.
  